Առողջ, էկոլոգիապես մաքուր սնունդը մարդու նորմալ կենսագործունեության հիմքն է և կյանքի տևողությունը երկարացնելու հնարավորություն է ընձեռում: Տարեցտարի մեծանում է էկոլոգիապես մաքուր սննդի պահան-ջարկը: Մարդիկ նախընտրում են սնվել որակյալ և առողջ սնունդով: Օրգանական սննդամթերքում սննդարար նյութերի քանակը 3 անգամ ավելի շատ է, քան թունանյութերի կիրառմամբ աճեցված բերքի մեջ: Էկոլոգիապես մաքուր, օրգանական չափանիշներով աճեցված միրգը անվտանգ է առողջության համար, ավելի շատ վիտա-միններ, հանքային աղեր և այլ սննդարար տարրեր է պարունակում, զերծ է վնասակար քիմիկատներից: Այս միրգն օգտագործելիս ավելի քիչ է վտանգավոր հիվանդություններով հիվանդանալու հավանականությունը, քանի որ դրանցում չկան վնասակար միկրոօրգանիզմներ: Նախընտրելով էկոլոգիապես մաքուր սնունդը՝ աջակցում ենք դրա արտադրությանը: Հակառակ դեպքում ընդամենը խրախուսում ենք հիվանդությունների ու թունավորումների շարունակականությունը: